ĮSAKYMAS

**DĖL LIETUVOS RESPUBLIKOS RYŠIŲ REGULIAVIMO TARNYBOS DIREKTORIAUS 2020 M. SAUSIO 24 D. ĮSAKYMO NR. 1V-88 „DĖL RADIJO DAŽNIŲ (KANALŲ) NAUDOJIMO SĄLYGŲ NUSTATYMO AB „LIETUVOS GELEŽINKELIŲ INFRASTRUKTŪRA“ PAKEITIMO**

Vilnius

 Vadovaudamasis Lietuvos Respublikos elektroninių ryšių įstatymo 59 straipsnio 1 dalimi, Radijo dažnių (kanalų) skyrimo ir naudojimo taisyklių, patvirtintų Lietuvos Respublikos ryšių reguliavimo tarnybos direktoriaus 2005 m. spalio 6 d. įsakymu Nr. 1V-854 „Dėl Radijo dažnių (kanalų) skyrimo ir naudojimo taisyklių patvirtinimo“, (toliau – Taisyklės) 58 punktu, 56.1, 59.1 ir 60.1 papunkčiais ir atsižvelgdamas į AB „LTG Infra“ (kodas 305202934) 2020 m. gruodžio 11 d. prašymą Nr. SD(LGI)-5080:

1.Nustačiau, kad:

1.1. AB „LTG Infra“ 2020 m. gruodžio 11 d. prašyme Nr. SD(LGI)-5080 prašo Lietuvos Respublikos ryšių reguliavimo tarnybos (toliau – Tarnyba) pakeisti Tarnybos direktoriaus 2020 m. sausio 24 d. įsakyme Nr. 1V-88 „Dėl radijo dažnių (kanalų) naudojimo sąlygų nustatymo AB „Lietuvos geležinkelių infrastruktūra“ nustatytas radijo dažnių (kanalų) naudojimo sąlygas:

1.1.1. pakeisti 11, 12, 13 ir 15 stacionariųjų stočių adresus;

1.1.2. pakeisti 14 stacionariosios stoties adresą, ryšio kanalus ir antenos aukštį virš žemės;

1.1.3. pakeisti 17, 18, 19 ir 20 stacionariųjų stočių ryšio kanalus;

1.1.4. pakeisti 24 ir 25 stacionariųjų stočių ryšio kanalus ir maksimalią ERP;

1.1.5. išbraukti 16 ir 21 stacionariąsias stotis.

1.2. AB „Lietuvos geležinkelių infrastruktūra“ pavadinimas 2020 m. rugpjūčio 26 d. pakeistas į AB „LTG Infra“.

2. Konstatuoju, kad, vadovaujantis Taisyklių 56.1 papunkčiu, Tarnybos sprendimu nustatytos paskirtų radijo dažnių (kanalų) naudojimo sąlygos gali būti keičiamos radijo dažnio (kanalo) naudotojo prašymu Taisyklių 57–60 punktuose nustatyta tvarka. Vadovaudamasi Taisyklių 59.1 papunkčiu, Tarnyba atlieka radijo dažnių (kanalų) tarptautinio koordinavimo procedūrą, jeigu tai reikalinga, ir Viešo konsultavimosi taisyklių, patvirtintų Tarnybos direktoriaus 2004 m. rugsėjo 16 d. įsakymu Nr. 1V-295 „Dėl Viešo konsultavimosi taisyklių patvirtinimo“, nustatyta tvarka konsultuojasi dėl sprendimo, kuriuo keičiamos radijo dažnių (kanalų) naudojimo sąlygos. Pagal Taisyklių 60.1 papunktį, pasibaigus Taisyklių 59.1 papunktyje nurodytai radijo dažnių (kanalų) koordinavimo procedūrai, jeigu ji buvo vykdoma, ir (ar) viešo konsultavimosi procedūrai, Tarnyba per 10 darbo dienų, bet ne vėliau kaip iki atitinkamo radijo dažnių (kanalų) naudojimo termino pabaigos, priima sprendimą pakeisti radijo dažnių (kanalų) naudojimo sąlygas.

3. Pakeičiu Tarnybos direktoriaus 2020 m. sausio 24 d. įsakymo Nr. 1V-88 „Dėl radijo dažnių (kanalų) naudojimo sąlygų nustatymo AB „Lietuvos geležinkelių infrastruktūra“ 1.3 papunktį ir išdėstau jį taip:

„1.3. Naudojamos stotys:

1.3.1. stacionariosios stotys:

|  |  |  |  |  |
| --- | --- | --- | --- | --- |
|  | *Adresas* | *Ryšio kanalas*  | *Antenos aukštis virš žemės* | *Maksimali ERP* |
| 1. Stoties g. 2, Kretinga (Kretingos geležinkelio stotis) | F4 | 10 m | 10,00 W |
| 2. Stoties g. 35, Telšiai (Telšių geležinkelio stotis) | F4, F5 | 5 m | 10,00 W |
| 3. Stoties g. 1, Klaipėda (Girulių geležinkelio stotis) | F5, F6 | 5 m | 10,00 W |
| 4. Rimkų g. 6, Klaipėda (Rimkų geležinkelio stotis) | F4 | 9 m | 10,00 W |
| 5. Stoties skg. 18, Skuodas (Skuodo geležinkelio stotis) | F4 | 8 m | 10,00 W |
| 6. Geležinkelio g. 7, Pagėgiai (Pagėgių geležinkelio stotis) | F5 | 8 m | 10,00 W |
| 7. Geležinkelio g. 4, Šilutė (Šilutės geležinkelio stotis) | F5 | 7 m | 10,00 W |
| 8. Vilkyčių k., Šilutės r. (Vilkyčių geležinkelio stotis) | F4, F5 | 5 m | 10,00 W |
| 9. M. K. Čiurlionio g. 2, Kuršėnai, Šiaulių r. (Pavenčių geležinkelio stotis) | F4, F5 | 8 m | 10,00 W |
| 10. Stoties g. 29, Plungė (Plungės geležinkelio stotis) | F4, F5 | 8 m | 10,00 W |
| 11. Lideikio g. 10A, Klaipėda (Pauosčio kelynas) | F3, F5, F6, F7 | 6 m | 10,00 W |
| 12. Liepų g. 79E, Klaipėda (Klaipėdos geležinkelio stotis) | F3, F5, F6, F7 | 12 m | 10,00 W |
| 13. Liepų g. 79E, Klaipėda (Klaipėdos geležinkelio stotis) | F3, F5, F6, F7 | 12 m | 10,00 W |
| 14. Liepų g. 79E, Klaipėda (Klaipėdos geležinkelio stotis) | F2 | 12 m | 10,00 W |
| 15. Naujoji Uosto g. 23A, Klaipėda (Anglinės kelynas) | F3, F5, F6, F7 | 8 m | 10,00 W |
| 16. Kairių g. 1, Klaipėda (Draugystės geležinkelio stotis) | F9, F10, F11 | 12 m | 10,00 W |
| 17. Kairių g. 1, Klaipėda (Draugystės geležinkelio stotis) | F9, F10, F11 | 12 m | 10,00 W |
| 18. Kairių g. 1, Klaipėda (Draugystės geležinkelio stotis) | F8 | 12 m | 10,00 W |
| 19. Perkėlos g. 10, Klaipėda (Draugystės geležinkelio stotis) | F9, F10, F11 | 8 m | 10,00 W |
| 20. Aukštkelių k., Raseinių r. (Viduklės geležinkelio stotis) | F3 | 5 m | 10,00 W |
| 21. Tremtinių kelias 25, Tauragė (Tauragės geležinkelio stotis) | F5 | 5 m | 10,00 W |
| 22. Nemuno g. 99, Klaipėda (Nemuno kelynas) | F9, F10, F11 | 5 m | 10,00 W |
| 23. Nemuno g. 99, Klaipėda (Nemuno kelynas) | F9, F10, F11 | 5 m | 10,00 W |
|  1.3.2. judriosios stotys: |  |
|  | *Stočių naudojimo teritorija* | *Ryšio kanalai* | *Maksimali ERP.* |
| Stacionariųjų stočių aprėpties zona  | F3, F4, F5, F6, F7, F10, F11  | 12,00 W |
| Stacionariųjų stočių aprėpties zona  | F1, F2, F3, F4, F5, F7, F8, F9, F10, F11  | 5,00 W“ |

4. Nustatau, kad radijo dažnių (kanalų) naudojimas pakeistomis sąlygomis neturi kelti žalingųjų trukdžių teisėtai veikiančioms radijo ryšio sistemoms ir kitiems teisėtiems radijo dažnių (kanalų) naudotojams.

5. Nurodau:

5.1. išsiųsti šį įsakymą AB „LTG Infra“ per 3 darbo dienas nuo šio įsakymo priėmimo dienos;

5.2. paskelbti šį įsakymą Tarnybos interneto svetainėje.

6. Išaiškinu, kad šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

|  |  |
| --- | --- |
| Direktoriaus pavaduotojas |  |